Баспалдақтағы кептеліс: Алматыда мектеп директоры қызметінен босатылды
DATE: 12:09, 28 Ақпан 2024 | GMT +5
TITLE: Баспалдақтағы кептеліс: Алматыда мектеп директоры қызметінен босатылды
URL: https://kaz.inform.kz/news/baspaldaktagi-keptels-almatida-mektep-direktori-kizmetnen-bosatildi-a0816a/
META: DATE: 12:09, 28 Ақпан 2024 | GMT +5
TOTAL WORDS: 104
AUTHOR(S):
TEXT: Бейнежазбадан балалардың баспалдақпен төмен түсе алмай жатқанын көруге болады. Алматы қалалық білім басқармасының мәліметінше, бұл жағдай №41 мектепте болған. «Осы жылдың 27 ақпанында екінші ауысымнан кейін бірінші қабатта орналасқан мектептің киім ауыстыратын бөлмесінде оқушылар көп жиналды. Мұның себебі - осы күні оқушылардың киіну процесінің дұрыс ұйымдастырылмауы. Бұрын бұл мектепте мұндай жағдай болмаған. Мектеп әкімшілігінің мәліметінше, зардап шеккендер жоқ», - деп хабарлады басқармадан. Оқу процесін ұйымдастыруда бақылауды әлсіреткені үшін мектеп директоры қызметінен босатылды. «№41 мектепте екі ауысымда 1426 оқушы оқиды, жобалық қуаты 870 орын. Осы проблемасын шешу үшін 2023 жылы Самғау шағын ауданында 2000 орындық жайлы мектептің құрылысы басталды», - деп атап өтті білім басқармасынан
